চারবার জাতীয় চলচ্চিত্র পুরস্কারপ্রাপ্ত গীতিকবি কবির বকুল ও জনপ্রিয় কণ্ঠশিল্পী দিনাত জাহান মুন্নী দম্পতির দুই সুযোগ্য কন্যা প্রেরণা ও প্রতীক্ষা শ্রোতাদের সামনে প্রথমবারের মতো হাজির হলো তাদের গাওয়া ”তুমি চাইয়া দেখ” গানটি নিয়ে। গানটির মূল শিল্পী মৃনাল কান্তি দাস। গানটির কথা ও সুরও তার করা। আর এই গানটিই যথাযথ অনুমতি নিয়ে নতুন করে কাভার করেছে প্রেরণা ও প্রতীক্ষা। আর গানটি প্রকাশ করেছে দেশের অন্যতম শীর্ষ প্রযোজনা প্রতিষ্ঠান সাউন্ডটেক।